Ta par d'alavez o equipe chovenil prencipia a obtener muit buenos resultaus, dando asinas a cantera buenos chugadors ta o futuro d'o primer equipe. En a temporada 2013-14 se remata en tretzena posición, por o que se ferán nuevas incorporacions ta amillorar en a siguient campanya. Asinas ye como en 2014-15, dimpués de luitar toda a temporada contra o C.D. Teruel, l'Ebro se proclama campión d'o Grupo XVII de Tercera división por primera vegada en a suya historia. Con Rodríguez Loreto como entrenador se chugara a eliminatoria de campions de tercera contra o C.D. Varea, primer clasificau d'o Grupo XVI rioxán, ganando por 1-0 en El Carmen y empatando en Logronyo y puyando asinas a Segunda B.